Stress er en tilstand, hvor kroppen er i konstant alarmberedskab. Denne tilstand skaber en sammentrækning i muskellaget, der giver symptomer som uro, hovedpine, svimmelhed, søvnproblemer, hjertebanken, infektioner og udmattethed.
Stress opstår, når kroppen har været under pres i lang tid og er mobiliseret til at være i konstant alarmberedskab. Uanset om der er tale om en mental, følelsesmæssig eller fysisk belastning, vil effekten af det pres lande i kroppen som en sammentrækning i muskellaget. Den sammentrækning får musklerne til at spænde op og påvirker åndedrættet på en måde, hvor vi trækker vejret mere overfladisk.